**4-րդ կրթական հարթակ**

**19-րդ շաբաթ**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։
* **Գրականություն- *«Էս մի բուռն էլ թռչուններին***» էջ 77։ Սահուն կարդալ պատմվածքը, կարողանալ սեփական վերարտադրել և պատասխանել հետևյալ հարցերին․
* Ի՞նչ է խրատում այս պատմվածքը։
* Սոնան ինչպե՞ս ընկերացավ թռչունների հետ։
* Ինչպե՞ս կվարվեիր դու, եթե լինեիր Սոնայի փոխարեն։

**Բառագիտություն**

* **Վերհիշել հետևյալ բառերի բացատրությունը․**
  + Երկուսը բոլորել- երկու տարին լրանալ
  + Հերթական- հերթը՝ հաջորդական կարգը ցույց տվող
  + Սլանալ – արագորեն գնալ
  + Ճաշակել- համտեսել։
* **Վերհիշել հետևյալ բառերի հոմանիշները․**
  + Իսկույն- անմիջապես, միանգամից
  + Հրճվանք - ուրախություն
  + Ճախր - թռիչք
  + Պատառ – կտոր
  + Պատուհան- լուսամուտ։
* **Վերհիշել հետևյալ բառերի հականիշները․**
* Փոքրիկ- մեծ
* Ուրախանալ- տխրել
* Խաղաղ- անհանգիստ
* Շնորհակալ- անշնորհակալ
* Մոտենալ- հեռանալ։
* **Վերհիշել հետևյալ բառերի ուղղագրությունը․** չարաճճի, սրբել, անձրև, հրճվանք, պատշգամբ։

**Քերականություն- Հոդեր։ Հոդերի տեսակները։ Ստացական հոդեր։**

* Ի՞նչ է հոդը։ Բերել օրինակներ։
* Ի՞նչ տեսակների են լինում հոդերը։
* Որո՞նք են ստացական հոդերը։ Բերել օրինակներ

**Մշակույթ- «Բարեկենդան**

* + Ի՞նչ գիտես Բարեկենդանի մասին։ Ինչպե՞ս էին տոնում Բարեկենդանը։
  + Ի՞նչ է խորհրդանշում Բարեկենդանը և Ի՞նչ է հիշեցնում։
  + Ե՞րբ է նշվում Բուն բարեկենդանը։
  + Ի՞նչ է խորհրդանշում Պահքը։
  + Ի՞նչ տևողություն ունի Մեծ Պահքը։

**Նոր դաս**

* **Գրականություն****-** **Ձմռան մասին բանաստեղծություններ։ էջ 81-83**
* **Բառագիտություն** - թեմատիկ բառերի բացատրություն, ուղղագրություն, թեմատիկ հոմանիշներ և հականիշներ
* **Քերականություն –** Ածական։
* **Մշակույթ – Հեքիաթ – ԲԱՐԵԿԵՆԴԱՆԸ։ Հովհաննես Թումանյան**

**Գրականություն –** Դասարանում կարդալ և վերլուծել ***«ՈՒ՞ր գնացին ծաղիկնեը», «Վա՜յ, մայրիկ ջան, տես» և «Փաթիլները»*** բանաստեղծությունները։ Հանձնարարել վարժ կարդալ, կարողանալ սեփական բառերով վերարտադրել, ցանկության դեպքում ընտրել մի հատված և սովորել անգիր և պատասխանել հետևյալ հարցերին․

* Ի՞նչ ձև ունի ձյան փաթիլը։ Նկարի/ր, եթե կարող ես։
* Պատմի՛ր, ի՞նչ են անում երկնքից իջնող ձյան փաթիլները։
* Ձյունը մինչև ե՞րբ է ծածկում հողը։
* Ինչի՞ մասին էին երազում փաթիլները։  
  Հալված ձյունն ի՞նչ է անում։
* Բնության մեջ ձյունը ինչի՞ համար է կարևոր։
* Ձմռանն ի՞նչ է լավ, ի՞նչը՝ վատ։
* Գրի՛ր փոքրիկ պատմվածք ձմռան մասին։

**Բառագիտություն**

* Սովորել հետևյալ բառերի բացատրությունները․
* Անհամար- հաշիվ չունեցող
* Ցող – օդի խոնավությունից առաջացած կաթիլներ
* Վառ – պայծառ, թարմ ու հստակ երանգ ունեցող
* Բլուր – փոքր լեռ
* Սովորել հետևյալ բառերի հոմանիշները
  + Զուլալ – մաքուր
  + Փարվել – գրկել
  + Ողջ – ամբողջ
  + Վար – ներքև
  + Ճերմակ - սպիտակ
* Սովորել հետևյալ բառերի հականիշները․
  + Թեթև - ծանր
  + Վար – վեր
  + Իջնել – բարձրանալ
  + Բացվել – փակվել
  + Ծիծաղել - լացել։
* **Ուղղագրություն -** Սովորել տրված բառերի **ուղղագրությունը****՝** իջնել, ծածկել դարձած, ձնծաղիկ, ողջ։

**Քերականություն*****-*** **Ածականներ։**

Առարկայի հատկանիշ ցույց տվող բառերը կոչվում են **ածականներ**։ Օրինակ՝

* Ծանր բեռ
* Գեղեցիկ աղջիկ
* Հետաքրքիր գիրք
* Բարձր ծառ և այլն։

Ածականները պատասխանում են ***ինչպիսի՞, որպիսի՞ և ո՞ր*** հարցերին։

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար*․**

* Ի՞նչ է ածականը։ Ի՞նչ հարցերի է պատասխանում ածականը։ Բերել օրինակներ։

**Առաջադրանքներ**

* **Տրված գոյականներից յուրաքանչյուրին բնորոծ 3 ածական գրի՛ր։**
  + Նկար ————————, ————————, —————————։
  + Ծաղիկ ————————, ————————, —————————։
  + Գիրք ————————, ————————, —————————։
  + Աղջիկ ————————, ————————, —————————։
  + Նապաստակ ————————, ————————, —————————։
* **Հետևյալ ածականներն օգտագործել նախադասության մեջ։**

Տաք, ուրախ, բարի։

* **Ընդգծել ածականները**

Լույս, մարդ, գեղեցիկ, տխուր, դպրոց, դժվար, ցածր, դեղին, երեխա, քաղցր, ուժեղ, այգի, լավ, հին, ավտոբուս, առու, ջուր, ջրալի, գիշեր, կոշիկ, ազնիվ։

* **«Փաթիլները» բանաաստեղծությունում (էջ 82), ո՞ր ածականներով են բնութագրվում փաթիլները և քամին։**
  + - Փաթիլներ —————————————————————————
    - Քամի —————————————————————————

**Մշակույթ*-*** **Հեքիաթ – ԲԱՐԵԿԵՆԴԱՆԸ։ Հովհաննես Թումանյան**

Ժամանակով մի մարդ ու մի կնիկ են լինում։ Էս մարդ ու կնիկը իրար հավանելիս չեն լինում։ Մարդը կնկանն է ասում հիմար, կնիկը՝ մարդուն, ու միշտ կռվելիս են լինում։

Մի օր էլ մարդը մի քանի փութ եղ ու բրինձ է առնում, տալիս մշակի շալակը, տանում տուն։ Կնիկը բարկանում է․

— Ա՛յ, որ ասում, եմ հիմար ես, չես հավատում․ էսքան եղն ու բրինձը միանգամից ինչի՞ համար ես առել բերել․ հորդ քելեխն ես տալի՞ս, թե՞ տղիղ հարսանիքն ես անում։

— Ի՜նչ քելեխ, ի՜նչ հարսանիք, ա՛յ կնիկ, ի՜նչ ես խոսում, տար պահի, բարեկենդանի, համար է։

Կնիկը հանգստանում է, տանում է պահում։ Անց է կենում միառժամանակ, էս կնիկը սպասում է, սպասում, բարեկենդանը գալիս չի։ Մի օր էլ շեմքումը նստած է լինում, տեսնում, է՝ մի մարդ վռազ-վռազ փողոցով անց է կենում։ Ձեռը դնում է ճակատին ու ձեն տալի․

— Ա՛խպեր, ա՛խպեր, հալա մի կանգնի։

Տղեն կանգնում է։

— Ա՛խպեր, բարեկենդանը դու հո չե՞ս։

Անցվորականը նկատում է, որ էս կնկա ծալը պակաս է, ասում է՝ հա՛ ասեմ, տեսնեմ ինչ է դուրս գալի։

— Հա՛, ես եմ բարեկենդանը, քույրիկ ջան, ի՞նչ ես ասում։

— Էն եմ ասում, որ մենք քո ծառան հո չե՞նք, որ քո եղն ու բրինձը պահենք։ Ինչ որ պահեցինք, հերիք չէ՞ր․․․ չես ամաչո՞ւմ․․․ Ընչի՞ չես գալի քո ապրանքը տանում․․․ ﻿ - Դե էլ ինչ ես նեղանում, քույրիկ ջան, ես էլ հենց դրա համար եմ եկել, ձեր տանն էի ման գալիս, չէ՛ի գտնում։

- Դե արի տար։

Էս մարդը ներս է մտնում, սրանց եղն ու բրինձը շալակում ու կրունկը դեսն է անում, երեսը՝ դեպի իրենց գյուղը։

Մարդը գալիս է տուն, կնիկն ասում է․

- Հա՛, էն բարեկենդանն եկավ, իր բաները իրեն սևցրի, տարավ։

- Ի՞նչ բարեկենդան․․․ ի՞նչ բաներ․․․

- Ա՛յ էն եղն ու բրինձը․․․․ Մին էլ տեսնեմ՝ վերևից գալիս է․ մեր տանն էր ման գալի․ կանչեցի, մի լավ էլ խայտառակ արի, շալակ<ը> տվի, տարավ։

- Վա՛յ քու անխելք տունը քանդվի, որ ասում եմ՝ հիմար ես, հիմար ես, էլի․․․ Ո՞ր կողմը գնաց։

- Ա՛յ էն կողմը։

Էս մարդը ձի է նստում, ընկնում բարեկենդանի ետևից։ Ճանապարհին բարեկենդանը ետ է մտիկ անում, տեսնում է՝ մի ձիավոր քշած գալիս է։ Գլխի է ընկնում, որ սա էն կնկա մարդը պետք է լինի։

Գալիս է, հասնում իրեն։

- Բարի օր, ախպերացու։

- Աստծու բարին։

- Հո էս ճամփովը մարդ չի անց կացավ։

- Անց կացավ։

- Ի՞նչ ուներ շալակին։

- Եղ ու բրինձ։

- Հա՛, հենց էդ եմ ասում։ Ի՞նչքան ժամանակ կլինի։

- Բավականին ժամանակ կլինի։

- Որ ձին քշեմ, կհասնե՞մ։

- Ո՞րտեղից կհասնես, դու՝ ձիով, նա՝ ոտով։ Մինչև քու ձին չորս ոտը կփոխի՝ մի՜ն, երկո՜ւ, երե՜ք, չո՜րս, նա երկու ոտով մե՛կ-երկո՛ւ, մե՛կ-երկո՛ւ, մե՛կ-երկո՛ւ, շուտ-շուտ կգնա, անց կկենա։

- Բա ի՞նչպես անեմ։

- Ի՞նչպես պետք է անես, ուզում ես՝ ձիդ թող ինձ մոտ, դու էլ նրա պես ոտով վազի, գուցե հասնես։ - Հա՜, էդ լավ ես ասում։

Վեր է գալիս, ձին թողնում սրա մոտ ու ոտով ճանապարհ ընկնում։ Սա հեռանում Է թե չէ՝ բարեկենդանը շալակը բարձում է ձիուն, ճամփեն ծռում, քշում։ Էս մարդը ոտով գնում է, գնում է, տեսնում է՝ չհասավ, ետ է դառնում։ Ետ է դառնում, տեսնում՝ ձին էլ չկա։ Գալիս է տուն։ Նորից սկսում են կռվել, մարդը՝ եղ ու բրինձի համար, կնիկը՝ ձիու։

Մինչև օրս էլ էս մարդ ու կնիկը կռվում են դեռ։ Սա նրան է ասում՝ հիմար, նա՝ սրան, իսկ բարեկենդանը լսում է ու ծիծաղում։

**Հարցեր և առաջադրանքներ**

* Ովքե՞ր էին հեքիաթի հերոսները։
* Որտե՞ղ էր տեղի ունենում պատմությունը։
* Բնութագրի՛ր հեքիաթի հերոսներին։ Քո կարծիքով ինչպիսի՞ն էին նրանք։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ դասանյութը , վերարտադրել սեփական խոսքերով և պատասխանել դասավերջի հարցերին։
* Քերականական նյութն ամրապնդել վարժությունների միջոցով և բերել օրինակներ։
* Մասնակցել խմբային աշխատանքներին։